CELEX: 32019R0693
Language: lv
Date: 2019-02-07 00:00:00
Title: Komisijas Deleģētā regula (ES) 2019/693 (2019. gada 7. februāris), ar kuru groza Deleģēto regulu (ES) Nr. 481/2014, ar ko papildina Eiropas Parlamenta un Padomes Regulu (ES) Nr. 1299/2013 attiecībā uz īpašiem noteikumiem par sadarbības programmu izdevumu atbilstību

6.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 118/1
               
            
         KOMISIJAS DELEĢĒTĀ REGULA (ES) 2019/693
         (2019. gada 7. februāris),
         ar kuru groza Deleģēto regulu (ES) Nr. 481/2014, ar ko papildina Eiropas Parlamenta un Padomes Regulu (ES) Nr. 1299/2013 attiecībā uz īpašiem noteikumiem par sadarbības programmu izdevumu atbilstību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar Eiropas teritoriālās sadarbības mērķi (1) un jo īpaši tās 18. panta 1. punktu,
         tā kā:
         
                     (1)
                  
                  
                     Komisijas Deleģētās regulas (ES) Nr. 481/2014 (2) 3. pantā paredzēti īpaši noteikumi par personāla izmaksu atbilstību sadarbības programmām. Minētajā pantā ir atsauce uz Eiropas Parlamenta un Padomes Regulas (ES) Nr. 1303/2013 (3) 67. un 68. pantu par atbilstību un vienkāršotām izmaksu iespējām. Minētie Regulas (ES) Nr. 1303/2013 panti, kas grozīti ar Eiropas Parlamenta un Padomes Regulu (ES, Euratom) 2018/1046 (4), kā arī 68.a pants, kas ieviests ar Regulu (ES, Euratom) 2018/1046, tika pārstrukturēti. Tāpēc attiecīgi būtu jāgroza atsauces uz Regulas (ES) Nr. 1303/2013 noteikumiem un Deleģētās regulas (ES) Nr. 481/2014 3. panta 3. līdz 5. punkta struktūra.
                  
               
                     (2)
                  
                  
                     Ir izrādījies, ka Deleģētās regulas (ES) Nr. 481/2014 3. panta 6. punkta i) apakšpunktu attiecībā uz vienu no divām metodēm, ko izmanto, lai aprēķinātu stundas likmi par nepilna darba laika uzdevumiem personālam ar mainīgu mēnesī nostrādāto stundu skaitu, praksē ir grūti piemērot, jo īpaši tad, ja nodarbinātības dokumentā nav noteikts mēneša darba laiks, bet gan nedēļas darba laiks. Tāpēc minētās regulas 3. panta 6. punkta i) apakšpunkts būtu jāgroza, lai aprēķinātu vienotu stundas likmi, pamatojoties uz nostrādāto stundu skaitu mēnesī. Šajā metodē būtu jāņem vērā arī atšķirības starp dalībvalstīm un darba līgumiem attiecībā uz ikgadējo atvaļinājumu un svētku dienām, kā noteikts individuālajā nodarbinātības dokumentā, ar likumu vai nolīgumos, ko sociālie partneri noslēguši (darba devēji un darba ņēmēji) konkrēta darbinieka darba devēja līmenī vai attiecīgās nozares vai valsts līmenī. Lai nodrošinātu saskaņotu noteikumu kopumu, šis precizējums būtu jāpiemēro visam plānošanas periodam, t. i., no dienas, kad stājas spēkā Deleģētā regula (ES) Nr. 481/2014.
                  
               
                     (3)
                  
                  
                     Saskaņā ar Regulas (ES) Nr. 1303/2013 149. panta 3.a punktu šajā regulā paredzētie pasākumi ir apspriesti ar ekspertiem, kurus katra dalībvalsts iecēlusi saskaņā ar principiem, kas noteikti Iestāžu nolīgumā par labāku likumdošanas procesu (5).
                  
               
                     (4)
                  
                  
                     Lai nodrošinātu juridisko noteiktību un līdz minimumam ierobežotu atšķirības starp Regulas (ES) Nr. 1303/2013 grozītājiem noteikumiem, kurus saskaņā ar Regulas (ES, Euratom) 2018/1046 282. pantu piemēro no 2018. gada 2. augusta vai agrāk, un šīs regulas noteikumiem, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (5)
                  
                  
                     Tāpēc Deleģētā regula (ES) Nr. 481/2014 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) Nr. 481/2014 3. pantu groza šādi:
            
                        1)
                     
                     
                        panta 3. punktu aizstāj ar šādu:
                        
                           “3.   Personāla izmaksas var atlīdzināt:
                           
                                       i)
                                    
                                    
                                       saskaņā ar Regulas (ES) Nr. 1303/2013 67. panta 1. punkta a) apakšpunktu (ko pamato ar nodarbinātības dokumentu un algas aprēķinu); vai
                                    
                                 
                                       ii)
                                    
                                    
                                       standarta likmes vienības izmaksu veidā saskaņā ar minētās regulas 67. panta 1. punkta b) apakšpunktu, 68.a panta 2. punktu, 3. punkta pirmo daļu un 4. punktu; vai
                                    
                                 
                                       iii)
                                    
                                    
                                       vienreizēju maksājumu veidā saskaņā ar 67. panta 1. punkta c) apakšpunktu; vai
                                    
                                 
                                       iv)
                                    
                                    
                                       vienotas likmes finansējuma veidā saskaņā ar minētās regulas 67. panta 1. punkta d) apakšpunktu un 68.a panta 1. punktu.”;
                                    
                                 
                     
                  
                        2)
                     
                     
                        panta 4. punkta a) apakšpunktu aizstāj ar šādu:
                        
                                    “a)
                                 
                                 
                                    fiksētu procentuālo daļu no bruto darbaspēka izmaksām saskaņā ar Regulas (ES) Nr. 1303/2013 68.a panta 5. punktu; vai”;
                                 
                              
                  
                        3)
                     
                     
                        panta 5. punktu svītro;
                     
                  
                        4)
                     
                     
                        panta 6. punktu aizstāj ar šādu:
                        
                           “6.   Attiecībā uz nepilna darba laika uzdevumiem saskaņā ar 4. punkta b) apakšpunktu atlīdzināmās personāla izmaksas aprēķina, par pamatu izmantojot vienotu stundas likmi, ko nosaka:
                           
                                       i)
                                    
                                    
                                       mēneša bruto darbaspēka izmaksas izdalot ar mēneša vidējo darba laiku, kas izteikts stundās, ņemot vērā darba laiku, kas noteikts nodarbinātības dokumentā, kā arī noteikts ar tiesību aktiem vai nolīgumiem, kas noslēgti starp sociālajiem partneriem attiecīgajā līmenī; vai
                                    
                                 
                                       ii)
                                    
                                    
                                       pēdējās dokumentētās gada bruto darbaspēka izmaksas izdalot ar 1 720 stundām.
                                    
                                 Stundas likmi reizina ar to stundu skaitu, kas faktiski nostrādātas attiecīgajā darbībā.”
                        
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            Regulas 1. panta 4. punktu piemēro no 2014. gada 14. maija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. februārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 347, 20.12.2013., 259. lpp.
         
         
            (2)  Komisijas 2014. gada 4. marta Deleģētā regula (ES) Nr. 481/2014, ar ko papildina Eiropas Parlamenta un Padomes Regulu (ES) Nr. 1299/2013 attiecībā uz īpašiem noteikumiem par sadarbības programmu izdevumu atbilstību (OV L 138, 13.5.2014., 45. lpp.).
         
            (3)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
         
            (4)  Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).
         
            (5)  Iestāžu 2016. gada 13. aprīļa nolīgums starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu (OV L 123, 12.5.2016., 1. lpp.).